Ingeniaria moderationis

Ingeniaria moderationis,Vel fortasse moderandi, ordinandi, continendi, temperandi. sive ingeniaria systematum moderationis, est disciplina ingeniariae artis quae theoriam moderationis automariae ad systemata designationis adhibet, quibus sunt mores in circumiectis moderationis optati.. Quae disciplina cum ingeniaria electrica plerumque congruit, quacum saepe in multis institutionibus per orbem terrarum docetur.

Ingeniarii technologiae moderationis sensores detectoresque adhibent ad actionem exitūs rationis continendae metiendam; quae mensurae retroactionem ad corrigendum aptam praebent, actionem optam adipisci adiuvantem. Systemata ut operentur sine initu humano designata systemata appellantur moderationis automariae, sicut cruise control, ad celeritatem autocineti moderandam adhibitum. Exercitatio ingenariae systematum moderationis, ingenio multidisciplinario, usum systematum moderationis plerumque per exemplaria mathematica maxime variorum systematum deductorum tractant.

Delineato
Hodierna ingeniaria moderationis est nova disciplina academica, quae, technologiā provectā, magnam vim saeculo vicensimo adepta est. Late definiri vel digeri potest adhibitio utilis theoriae moderationis. Ingeniaria moderationis partes necessarias in variis systematibus agit, a simplicibus machinis lavatoriis ad aeroplana insectatoria F-16 summae potestatis. Conatur intellegere systemata physica, formationem mathematicam adhibens, per initus exitusque ac varia elementa quibus sunt varii mores; adhibere instrumenta designationis systematum moderationis ad moderatores pro his systematibus excogitandos; atque exsequi moderatores in systematibus physicis technologiam adhibentīs quae praesto sunt. Systema moderationis esse potest mechanicum, electricum, fluidum, chemicum, aerarium, vel biologicum, et eius formatio mathematica, enodatio, et designatio theoriam moderationis in uno aut multis ex dominiorum temporis, frequentiae, et multiplicis generis S adhibet, naturā quaestionis designationis nitens.

Historia
Systemata moderationis automariae primum abhinc annorum bina milia facta sunt. Primum artificium moderationis retroactionis notum putatur antiquum horologium aquale quod Ctesibius Alexandriae in Aegypto circa saeculum 3 a.C.n. excogitavit. Horas numeravit gradu aquae in vase ordinando, et ergo flumine aquae ex vase. Quod certo fuit artificium prosperum, quia horologia aqualia designationis similis Bagdati iam fiebant cum Imperium Mongolicum urbem anno 1258 cepit. Varia artificia automaria multa saecula adhibebantur ad opera utilia perficienda aut tantummodo oblectare. Inter haec sunt automata, populo Europaeao saeculis septimo decimo et duodevicensimo grata, quae homunculos salientīs ostendebant qui idem opus identidem peregerint; quae automata sunt exempla moderationis sinūs aperti. Inter artificia moderationis automariae retroactionis vel sinūs clausi maximi momenti sunt gubernator temperaturae fornacis Cornelio Drebbel Alcmarensi circa 1620 tributus, et gubernator flyball centrifugalis ad celeritatem machinarum vaporariarum ordinandam ab Iacobo Watt anno 1788 excogitatus.

Chronologia progressūs ingeniariae moderationis
+ Notabilia ingeniariae moderationis inventa historica Annum  Ingeniarius,Mathematicus  Inventum historicum 300 a.C.n.  Ctesibius Alexandrinus, Philo Byzantinus  clepsydra (horologium aquale), hydraulis (organum aquale)Saeculum 2 a.C.n. Fortassae Archimedes  machinatio Anticytherensis saeculum 1  Hero Alexandrinus  aeolipyla ca. 1770  Leonhardus Eulerus  calculus infinitesimalis ca. 1780  Petrus Simon Laplace  transformatio Laplace 1782  Iacobus Watt  initium Revolutionis Industrialis, machina vaporaria constructa 1788  Iacobus Watt   1868  Iacobus Clerk Maxwell  systematica aequationum differentialium descriptio 1895  Adolphus Hurwitz  polynomium Hurwitzianum 1922  Nicolaus Minorsky   1932  Harrius Nyquist   1938  Henricus Wade Bode   1942  Ziegler / Nichols   1942  Norbert Wiener  exemplar praedictionis 1944  Hermannnus Schmidt  prima schola ingeniariae moderationis in Germania 1947  Norbert Wiener  cybernetica, theoria communicationis 1948  Gualterius Ricardus   1955  Henricus Kindler  prima schola technologiae moderationis in Germania Orientali 1957  Winfried Oppelt  prima schola technologiae moderationis in Germania Occidentali 1960  Rudolphus Kálmán   1962  Ricardus Bellman  principium optimizationis Bellmanianum, algorithmus Bellmanianus 1965  Lotfi Zadeh  theoria copiarum incertarum 1969  Ricardus E. Morley   1974  Guntherus Schmidt  

Automatio
Infinitas-H
Ingeniaria electrica
Ingeniaria communicationis
Ingeniaria systematum
Mechatronica
Navigatio satellitum
Retroactio
Series temporum

Notae

Bibliographia
Bennett, Stuart. 1986. A History of Control Engineering, 1800–1930. IET. ISBN 978-0-86341-047-5.
Bennett, Stuart. 1991. A History of Control Engineering, 1930–1955. IET. ISBN 978-0-86341-299-8.
Bolton, William. 1992. Control engineering. Harlow Essexiae: Longman Scientific & Technical; Novi Eboraci: Wiley. ISBN 0582097290.
Franklin, Gene F., J. David Powell, et Abbas Emami-Naeini. 2013. Feedback control of dynamic systems. Ed. septima. Stanfordiae Californiae: Pearson. ISBN 9780133496598.
Horn Martin. 2006. Nicolaos Dourdoumas: Regelungstechnik. Pearson Studium. ISBN 3-8273-7260-7.
Kilian, Christopher. 2005. Modern Control Technology. Thompson Delmar Learning. ISBN 978-1-4018-5806-3.
Ogata, Katsuhiko. 1997. Modern control engineering. Ed. tertia. Upper Saddle River Novae Caesareae: Prentice Hall. ISBN 0132273071.
Raven, Francis H. 1978. Automatic control engineering. Ed. tertia. Novi Eboraci: McGraw-Hill. ISBN 0070512280.
Samal, Erwin, Dirk Fabian, et Christian Spieker. 2013. Grundriss der praktischen Regelungstechnik. Oldenbourg Verlag. ISBN 3-486-71290-X.
Zankl, Arnold. 2006. Milestones in Automation: From the Transistor to the Digital Factory. Wiley-VCH. ISBN 978-3-89578-259-6.

Nexus externi

Control System Integrators Association.
Index integratorum systematum moderationis.
Institution of Mechanical Engineers: Mechatronics, Informatics and Control Group.
Laboratoria moderationis omnem per mundum.
The Michigan Chemical Engineering Process Dynamics and Controls Open Textbook.
Systems Science & Control Engineering. Periodicum accessūs aperti.

Categoria:Ingeniaria electrica

Categoria:Disciplinae ingeniariae